**UPUTSTVO**

**za sačinjavanje ponuda**

Ponuda se izrađuje na računaru ili pisaćoj mašini. Ponude izrađene u rukopisu neće se razmatrati.

Ponuđač može biti fizičko ili pravno lice. U slučaju da Ponudu podnosi pravno lice, lice koje podnosi Ponudu u ime pravnog lica mora biti ovlašćeno za zastupanje tog pravnog lica. U cilju dokazivanja navedenog svojstva, ponuđač koji je pravno lice dostavlja izvod iz CRPS-a ne stariji od 6 mjeseca, od dana javnog otvaranja ponuda, i izjavu potpisnika da je ovlašćen da podnese Ponudu, ovjerenu pečatom društva.

Podnosilac Ponude potpisuje ponudu. Ukoliko Ponuda ima više strana, svaka strana mora da bude posebno numerisane.

Ponuđač, uz ponudu, dostavlja dokaz o uplati bankarske garancije, u iznosu od 2% od najniže početne cijene nepokretnosti, koja je predmet prodaje. Bankarska garancija mora da bude neopoziva, naplativa na prvi poziv i bez prava prigovora, sa rokom važenja 60 dana, od dana javnog otvaranja ponuda.

Umjesto dostavljanja bankarske garancije, ponuđači mogu da poloze jemstvo na ziro racun Prodavca 550-1092-08 koji ima kod Podgoricke banke AD Podgorica, Member of OTP Group, u iznosu od 2% utvrđene početne cijene nepokretnosti. Ponuđačima čija ponuda ne bude prihvaćena, vratiće se novac položen na ime jemstva, u roku od 5 dana, osim drugom i trećem ponuđaču.

Ako izabrani ponuđač- kupac odbije da zaključi ugovor o kupoprodaji nepokretnosti, ili u predviđenom roku ne izvrši uplatu preostalog dijela ponuđenog iznosa, gubi pravo na položeno jemstvo, u kom slučaju ce Prodavac proglasiti da je prodaja nepokretnosti tom ponuđaču bez pravnog dejstva, i pozvati drugog po redu ponuđača  da kupi nepokretnost. Ukoliko ni taj ponuđač ne položi cijenu koju je ponudio, Prodavac ce primijeniti ista pravila i na trećeg ponuđača.

Ponude se isključivo dostavljaju upakovane u zatvorenim kovertama sa naznakon "NE OTVARATI", na kojima, na prednjoj strani, treba da bude ispisan tekst:

**13. jul Plantaže a.d. Podgorica**

**Put Radomira Ivanovića 2**

**81000 Podgorica, Crna Gora (Montenegro)**

**Ponuda za kupovinu nepokretnosti,**

**po Javnom pozivu br. \_\_\_\_\_\_\_\_ od dana \_\_\_\_\_\_\_\_\_\_\_\_**

Na zadnjoj strani ponude treba da budu ispisani podaci o potencijalnom kupcu:

**ime i prezime/ naziv pravnog lica**

**kontakt telefon**

Ponude se dostavljaju do roka označenog u javnom pozivu. Ponude dostavljene nakon tog roka se neće razmatrati.

**KOMISIJA ZA PRODAJU NEPOKRETNOSTI**